Ónefndir stuðningsmenn íslenska handboltalandsliðsins klæddu Litlu hafmeyjuna í Kaupmannahöfn í íslenska búninginn í kvöld . Eins og sjá má á myndinni hér fyrir ofan klæðir íslenski búningurinn Litlu hafmeyjuna ágætlega . Íslendingar eru með örlög Dana á Evrópumótinu í handbolta í höndum sér . Danir verða að treysta á að Íslendingar vinni Ungverja í E-riðli á morgun til að eiga möguleika á að komast áfram í milliriðil II . Danir vonast til að þeirra gamli þjálfari Guðmundur Guðmundsson geri þeim greiða á morgun og stýri Íslendingum til sigurs á Ungverjum . Guðmundur gerði Danmörku að Ólympíumeisturum 2016 en fékk aldrei þá virðingu sem átti skilið hjá dönskum fjölmiðlum eða handboltasérfræðingum . Danskir fjölmiðlar hafa sýnt Íslendingum mikinn áhuga í aðdraganda leiksins á morgun . Fyrirliðinn Guðjón Valur Sigurðsson var nokkuð pirraður á spurningum danskra fjölmiðlamanna og sagði að það snerist ekki allt um Dani . „ Við erum ekki með örlög Dana í okkar höndum . Þið látið eins og þetta snúist allt um ykkur . Við þurfum að spila á móti Ungverjum . Við erum að fara að berjast við Ungverja og sá leikur snýst ekki um Danmörk , “ sagði Guðjón Valur við TV 2 SPORT . Danir þurfa að treysta á Íslendinga í lokaumferðinni á morgun til þess að komast áfram í milliriðla á Evrópumótinu í handbolta . Dönsku blaðamennirnir hópuðust í kringum fyrirliða íslenska landsliðsins , Guðjón Val Sigurðsson , á blaðamannafundi íslenska liðsins í dag . Danir stóla á það að lið Guðmundar Guðmundssonar muni bjarga þeim á EM . Guðmundur er lítið að spá í því hvað bjargi Dönum heldur meira um sitt lið .